Nafarroako Parlamentuak, 2020ko azaroaren 12an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da zeinu-hizkuntzak aitor ditzan eta haien erabilera berma dezan oinarrizko eskubide gisa”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du zeinu-hizkuntzak aitor ditzan eta haien erabilera berma dezan oinarrizko eskubide gisa, irispidea bermatzen duena hezkuntzarako, zerbitzuetarako, bizitza ekonomiko eta kulturalerako, hedabideetarako eta informazio-teknologia berrietarako. Halaber, aitor dezan beharrezkoa dela gorren garapen pertsonal egokirako eta parte-hartze sozialerako”.

Iruñean, 2020ko azaroaren 13an

Lehendakaria: Unai Hualde Iglesias